ÅR A

**PALMESØNDAG**

P: Kære kristne! Efter sit kongelige indtog i Jerusalem opfyldte Jesus ved sin lidelse og død de løfter om frelse, som var forudsagt af profeterne. Lad os vende os til ham i bøn:

1. At vi, som kalder os kristne,

 virkelig må fordybe os i den hellige Skrift

 og dér finde Guds eget budskab om frelsen i Kristus.

 Derom beder vi.

A: Herre, hør vor bøn.

2. At alle, som har magt til og mulighed for

 at handle rigtigt eller forkert,

 må være lydhøre over for advarsler

 mod det, som er forkert.

 Derom beder vi.

A: Herre, hør vor bøn.

3. At de, som lider i denne tid,

 må finde håb i tanken om Guds Rige

 med Kristus som Konge.

 Derom beder vi.

A: Herre, hør vor bøn.

4. At vi i den kommende påskefest

 må se Jesu sejr gennem det dybe nederlag.

 Derom beder vi.

A: Herre, hør vor bøn.

P: Almægtige, gode Gud,

 du lod det, som skulle ske til vor frelse,

 blive fuldbyrdet ved Jesu lidelse og død.

 Giv os at leve med ham som Konge.

 Han, som lever og råder fra evighed til evighed.

A: Amen.